Indoneziyaning g‘arbiy qirg‘oqlari yaqinida 8,1 balli zilzila qayd etildi. Bu haqda Reyter xabar tarqatgan. AQSh Geologiya xizmati xabariga ko‘ra, yerosti silkinishlari markazi Padang shahridan 808 kilometr janubi-g‘arbda, Hind okeani havzasida bo‘lgan. Uning o‘chog‘i esa 10 kilometr chuqurlikda ekani qayd etilgan. Ayni vaqtda hodisa talofatlari haqida aniq ma’lumotlar mavjud emas.